


« A început şcoala! Deci şi Şcoala Sf. Nicolae şi-a deschis porţi- 
le. A fost o festivitate de suflet, cu bucurie pentru cei care s-au revă- 
zut, dar şi emoţii multe, cu unii copii înlăcrimaţi și cu părinţi încer- 
când să fie tari... O frumuseţe de costume populare revărsate în 
curtea școlii. Dl. Director Lucian Popescu a pus accentul, în cuvântul 
său, pe cele două linii directoare ale educaţiei din această şcoală: 
Credinţa ortodoxă şi neamul românesc. Apoi a mulţumit Sfântului 
Nicolae (şi oamenilor prin care a lucrat) care are neîncetat grijă de 
școala sa. Aşa a fost şi în anul 2016, când s-a început cu doar 6 copii, 
aşa este şi acum, când sunt 90 de elevi şi există prima clasă de gim- 
naziu. Le dorim tuturor să aibă puterea să ducă la bun sfârşit această 
lucrare! 


+ Dragostea Sf. Iosif de la Timișoara nu îi poate ţine departe de el 
pe cei care l-au simţit măcar o dată în viaţă prieten. Astfel că în 15 
septembrie şi zilele următoare, trotuarele din faţa Catedralei mitro- 
politane s-au umplut de oameni frumoși, de oameni în rugăciune, de 
oameni care aveau nevoie de ajutor. Pe care Sfântul ni l-a dat mereu 
cu delicateţe şi smerenie. 


« A trecut un an de când Domnul l-a chemat la el pe fratele Petru 
Hotăran. Ne amintim cu drag, de dânsul și îl pomenim în rugăciuni, 
alături de surorile Maria-loana și Andronica, ce au avut şi ele 
soroace de la adormire în ultima lună. 





basilica.ro) 








+ Boala acestei perioade a făcut o nouă victimă. A adormit, după o intensă 
suferință, Răzvan Codrescu (redactor șef la revista Lumea credinţei), poet şi eseist 
creștin, traducător, editor, apologet şi elegant mărturisitor al spiritualităţii ortodoxe. 
Dumnezeu să-l odihnească în pace! (sursa: basilica.ro) 


+ Din Belgia. Săptămâna viitoare va fi sfințit primul aşezământ monahal român or- 
todox din Belgia, Mănăstirea „Acoperământul Maicii Domnului”, de lângă Namur. 
Clădirile mănăstirii au fost achiziţionate de la o mănăstire catolică de rit bizantin. 
Sfinţirea va fi urmată de Congresul Nepsis, o întâlnire a tinerilor cu vârsta de peste 15 
ani, din Mitropolia Ortodoxa Româna a Europei Occidentale și Meridionale. (sursa: 

GREU MOARE OMUL VECHI 


Cuvânt al Părintelui 
Simeon Kraiopulos 


Cana au trecut câţiva ani buni de 


când suntem în biserică, intervine 
cea mai mare greutate pe care o în- 
tâmpinăm când am ajuns la acest 
punct - oboseala. Creştinul obo- 
seşte și apoi vine şi akedia, vine şi 
lenevirea şi nu mai e tragere de ini- 
mă. Acestea toate îl afectează. Întâi 
de toate cei care au în străfundul lor 
tendinţa melancoliei, câteodată simt 
cu atât mai mult acest lucru şi cad 
chiar şi în deznădejde. 


Umila mea părere este că exact 
aceia care vor îndura aceste 
simptome, sunt cei care vor 
spori duhovniceşte. Ceilalţi care 
nu vor răzbi, se vor da bătuţi. Şi de 
ce anume se întâmplă asta? Pentru 
că omul la baza lui, în străfundul 
sufletului său, este egoist, este iubi- 
tor de sine -— la care se adaugă mai 
apoi şi celelalte patimi și neputinţe 
ale sale. Toate le face pentru sine 





însuşi: ca să se îndulcească pe sine 
însuşi, ca să se mulțumească pe sine 
însuși, astfel încât să se simtă bun şi 
frumos. De aceea preferă oamenii 
petrecerile şi distracţiile - şi alte 
lucruri de felul acesta. Bineînţeles, 


ee Casă moarăcu adevărat omul cel 
vechi din noi, vom avea câte o perioa- 

dă de timp în care vom începe să simţim 
înlăuntrul o uscăciune, o ariditate. 


nu contează atunci când ne odihnim 
aşa puţin, omeneşte. Dar atunci 
când omul se dă pe sine însuşi aces- 
tor obiceiuri, se duce cu totul în de- 
rivă. Nu mai are nici o legătură cu 
Hristos. 


Când începe omul să nu se mai sim- 
tă bine şi nu înţelege toate aceste 
senzaţii pe care i le creează omul cel 
vechi din el, atunci este copleșit de 
plictiseală și de epuizare și în final 
ajunge să dea înapoi, părăsind lupta 
cea duhovnicească. Poate chiar să 
zică: „Atâția ani m-am chinuit, m- 
am luptat, m-am dus şi la biserică, 
m-am şi spovedit, m-am şi împăr- 
tășit, dar nimic nu mi-a folosit.” 


Problema, însă, este următoarea: 
Ce te aşteptai să se întâmple? 
Ce câutai? 


Spuneam că omul cel vechi caută să 
se mulţumească pe sine însuşi. Şi 

Egumenul PORFIRIE - Amintiri de pe cerdacul Sfântului Munte 


Avva Avraam l-a găsit pe avva Isaac plângând și l-a întrebat: „De ce plângi?” „De ce să nu 
plâng? Că unde avem a ne mai duce? Părinţii noștri au adormit... Acum am rămas orfani. 
De asta plâng”, i-a răspuns bătrânul. De asta plâng și eu... Cuvinte scrijelite în pereţii su- 
fletului după ani grei de nevoinţă monahală; cuvinte mai scumpe decât tăcerea, mai de 
preţ decât bucatele şi mai trebuincioase decât băutura. Cuvinte purtătoare de Duh. Cuvin- 
te de Pateric. În treizeci de imagini, imagini de viaţă, din viaţa Sfântului Munte Athos. 


Când simţea în sine vreo boală, şi începea a slăbi, 
atunci făcea aducere-aminte de cele cinci răni ale lui 
Hristos, care au fost în curatele Lui mâini, picioare şi 
în coasta cea împunsă până la inimă, şi zicea de cinci 
ori rugăciunea „Tatăl nostru...” Atunci îi era mai 
ușor. lar când auzea ceasul bătând, se însemna cu 
semnul Sfintei Cruci şi zicea încet rugăciunea: 


ăscătoare de Dumnezeu Fecioară, bucură-te...” 
Aşteptăm întrebările, sugestiile şi eventualele colaborări pe adresa revista.maximina(o gmail.com sau la tel. 0734.194.372. 2 i 


Mulţumim tuturor pentru rugăciuni şi ajutor financiar. 








fiecare din noi este şi om vechi, fie- 
care dintre noi are în el iubire de 
sine. Ne-am botezat şi ne aflăm 
acum în Biserică, dar, din multe şi 
diferite motive, mai viu în noi tot 
omul cel vechi a rămas. Şi dacă ne 
dorim să-L urmăm pe Hristos, ca EI 
să poată să ne vindece şi să ne con- 
ducă acolo unde vrea să ne conducă 
— adică în împărăţia Lui — atunci aşa 
va rândui să ni se întâmple lucrurile, 
ca iubirea noastră de sine să rămână 
fără hrană. Altfel nu va muri. Și toc- 
mai ca să moară cu adevărat omul 
cel vechi din noi, întotdeauna prin 
mila şi cu harul lui Dumnezeu, va 
avea omul câte o perioadă de timp în 
care va începe să simtă înlăuntrul 
său o uscăciune, o ariditate, că nu 
găsește ceea ce vrea, că nu se simte 
aşa cum şi-ar dori să se simtă, că nu 
are nicio mulţumire, nicio mângâie- 
re, nimic bun şi aşa mai departe. 
Altfel, omul nu poate să devină 
creştin adevărat. Şi poţi să fii creştin 
o viaţă întreagă şi să nu gușşti aproa- 
pe niciodată viata creştinească cea 
adevărată şi toate pe care le trăieşti 
şi le simţi să fie cu totul exterioare. 


Țăranul care vrea să curețe 
ogorul său de buruieni, de ier- 
buri şi de bălării, îl ară uscat, 
nu umed. Trebuie să fie uscat, foar- 
te uscat. Grea muncă, foarte grea, 


dar o face. Întoarce astfel pământul, 
şi încă o dată vara, iar razele puter- 
nice ale soarelui ard şi rădăcinile 
buruienilor şi tot. Acest sărman ţă- 
ran, care nu ştie în rest prea multe, 
ştie cu toate acestea ce trebuie să 
facă cu ogorul său. Un altul care nu 
cunoaște aceste lucruri s-ar duce la 
el și, văzând ce face, i-ar spune „Ai 
înnebunit? Ce faci?”. Pentru că pă- 
mântul uscat este foarte greu de 
arat. Țăranul însă ştie. Așa-l va ara, 
iar atunci când va veni ploaia va fi 
cel mai bun lucru pe care l-ar fi pu- 
tut face cu ogorul său. Aşa şi creşti- 
nul trebuie să primească, să suporte 
și să îndure toate pe care i le rân- 
duieşte Dumnezeu şi să le ducă pe 
toate cu răbdare. Altfel nu ar fi spus 
Hristos „Prin răbdarea voastră veți 
dobândi sufletele voastre” şi „cel ce 
va răbda până la urmă, acela se va 
mântui”. Spune asta tocmai din 
acest motiv. 


Prin urmare, vă rog mult să ne stră- 
duim să nu ne lăsăm influenţaţi de 
astfel de trăiri chinuitoare, de plicti- 
seală, de oboseală sau de supărări, 
atunci când vin. Simţim aceste 
lucruri tocmai pentru că omul 
cel vechi din noi s-a obişnuit cu 
dulceaţa. Atunci, însă, când prin 
puţină înţelepciune ne dăm seama — 
și putem să ne dăm seama! — că 





aceste lucruri trebuie să se întâmple, 
că ele reprezintă o ocazie de a-L găsi 
pe Hristos şi începem să credem în 
El ca să nu mai dăm mulţumire 
omului cel vechi, ne vom depăşi pe 
noi înşine şi vom trece într-o altă 
stare, îl vom găsi pe Hristos. Dacă 
vreţi să vă spun tot adevărul, după 
cum l-am înţeles eu din experienţă, 
noi putem să credem teoretic în 
Hristos, în adevărul creştin, putem 
să ne numim creștini şi chiar să 
fim entuziasmați de asta, să ară- 
tăm multă deschidere şi să fim pre- 
gătiți să facem mult efort, dar în 
străfundul sufletului nostru 
lucrurile să stea altfel, tocmai 
pentru că într-un fel sau altul, 
omul cel vechi tot găseşte o cale 
de a se hrăni. Este foarte greu, 
foarte, foarte greu — deși noi ne stră- 
duim totuşi să facem aşa — ca cineva 
să își dorească cu adevărat să nu-l 
mai hrănească pe omul cel vechi din 
el însuși, să vrea cu adevărat să nu-şi 
mai hrănească egoismul, ci să spună: 
„Doamne, dă-mi să îndur tot ce tre- 
buie să îndur! Dar vreau să Te gă- 
sesc şi să simt în mine bucuria, ha- 
rul Tău, toate pe care egoismul nu 
mi le poate oferi, ci numai Iu.” De 
aceea spune Hristos: „Dacă vrea 
cineva să vină după Mine, să se le- 
pede de sine, să-şi ia crucea şi să-Mi 
urmeze Mie.” 








U. vultur zbura în înălțimi, se des- 


făta de frumuseţea lumii şi gândea în 
sinea lui: „Trec în zbor peste depăr- 
tări întinse: peste văi şi munți, mări 
şi râuri, câmpii şi păduri; văd mul- 
țime de fiare şi păsări; văd oraşe şi 
sate şi cum trăiesc oamenu. Dar 
cocoşul de la țară nu cunoaște nimic 
în afara ogrăzii în care trăieşte şi 
nu vede decât câțiva oameni şi câte- 
va dobitoace. Voi zbura la el şi-i voi 
povesti despre viaţa lumii“. Și vultu- 
rul a venit să se aşeze pe acoperișul 
gospodăriei şi a văzut cât de ţanţoş şi 
de vesel se plimba cocoşul în mijlo- 
cul găinilor lui şi s-a gândit: 
„Inseamnă că e mulţumit cu soarta 
lui; dar, cu toate astea, îi voi povesti 
cele ce cunosc“. 


Și vulturul a început să-i vorbească 
cocoşului despre frumuseţea şi bogă- 
ţia lumii. La început cocoşul l-a as- 
cultat cu atenţie, dar nu înţelegea 
nimic. Văzând că nu înţelege nimic, 
vulturul s-a mâhnit şi i-a fost greu să 
mai vorbească cu cocoşul. La rândul 
lui, cocoşul, neînţelegând ceea ce-i 
povestea vulturul, se plictisea şi-i era 
greu să-l asculte. Și fiecare a rămas 
mulţumit de soarta lui. Aşa se în- 
tâmplă atunci când un om învăţat 
vorbeşte cu unul neînvăţat şi, încă şi 
mai mult, atunci când un om duhov- 
nicesc vorbeşte cu unul neduhovni- 
cesc. Omul duhovnicesc este aseme- 
nea vulturului, dar cel neduhovni- 
cesc este asemenea cocoșului. Min- 
tea omului duhovnicesc cugetă ziua 
și noaptea la legea Domnului (Ps 1, 


VULTURUL şi cocoşul 


Povestire a Sf. Siluan Athonitul 


2) şi se înalță prin rugăciune spre 
Dumnezeu, dar mintea celui nedu- 
hovnicesc e lipită de pământ sau e 
bântuită de gânduri. Sufletul celui 
duhovnicesc se desfătează de pace, 
dar sufletul celui neduhovnicesc stă 
gol şi împrăştiat. Omul duhovnicesc 
zboară ca vulturul spre înălțimi, sim- 
te cu sufletul pe Dumnezeu și vede 
lumea întreagă, chiar dacă s-ar ruga 
în întunericul nopţii; dar omul nedu- 
hovnicesc se bucură sau de slava 
deşartă, sau de bogății, sau caută 
desfătările trupești. Și atunci când 
un om duhovnicesc se întâlneşte cu 
unul neduhovnicesc, legătura amân- 
durora e lucru plictisitor şi anevoios. 








SCRISOARE DIN ITALIA 


Deja plecat de peste două luni în Italia cu soţia sa, fratele Teo- 
dor e mereu cu gândul la obștea noastră. A dorit să ne trimită 


câteva rânduri, cuvinte de dor amestecate cu lacrimi... 


Îubiti fraţi şi surori întru Hristos, 


Hristos a înviat! 


Vă întrebaţi cum sunt. Sunt bine. 
Dar acest bine este pentru că mi 
l-am făcut eu cu ajutorul lui Dumne- 
zeu, al Maicii Domnului și al sfinţi- 
lor. Dacă nu eşti pregătit du- 
hovniceşte din România, aici te 
pierzi pentru că totul se rezu- 
mă la: „omul muncii să se sim- 
tă bine”, deci este căutată partea 
materială, nu cea duhovnicească. 


Am instalat program românesc și 
pot vedea şi asculta slujbele. Fac ce 
mi-a zis părintele Ştefan: canonul şi 
mai multe rugăciuni zilnic, pentru 

că aici, în timpul săptămânii nu se 
face Sf. Liturghie. Iar în duminici şi 
sărbători poţi merge la biserică doar 
când ești anunţat. Așa sunt dispozi- 
țiile autorităţilor. Am două biserici 
aproape de mine. Una a fost închisă 
în luna august. 


Sunt puţini oameni în bisericile or- 
todoxe de aici. Vin doar cei evlavioşi 
și credincioși, din toate colţurile Ro- 
mâniei. Am văzul pe chipul mul- 
tora dintre ei necazul şi dorul 
de ţară... 


În faţa geamului meu e o icoană a 
Maicii Domnului catolică (foto), dar 
pentru mine este Maica Luminii şi îi 
cer ajutorul. 


Fraţilor, vreau să mulţumesc că pri- 
mesc slujbele de la bisericuţă, iar 
când aud cântările fraţilor și surori- 
lor de la strană şi mai ales pe părin- 
tele Ştefan și Lucian, mi se umplu 
ochii de lacrimi de bucurie şi 
curg pe obraji aşa, ca la un copil 
când „mă-sa nu-i dă bomboane”. 


Sfatul meu e să nu vă părăsiţi ţara, 
dar dacă eşti nevoit, atunci caută ca 
locul unde pleci să aibă biserică or- 
todoxă, măcar o dată pe săptămână 
să poţi participa la Sf. Liturghie. 


Să ştiţi că vă iubesc din suflet 
mult mai mult decât vă iubeam 
când eram cu voi şi vă port în 
rugăciunile mele. Le mulţumesc 
mult părintelui Ștefan și părintelui 
Lucian că timp de 11 ani şi 6 luni am 
învăţat multe; m-au ajutat în felurite 
ispite, necazuri şi nevoi; mi-au ară- 
tat calea mântuirii. 


Fraţilor şi surorilor, să vă rugaţi 
pentru mine şi familia mea, dar şi 
pentru toţi românii care sunt plecaţi 
în lume, prin această rugăciune a Sf. 








Paisie Aghioritul: 


„Dumenzeul meu, să nu-i părăseşti 
pe robii Tăi care trăiesc departe de 
Biserică; dragostea Ta să-i aducă 
pe toți la Tine; Pomeneşte, Doamne, 
pe robii Tăi care suferă de cancer. 
Pomeneşte, Doamne, pe robi Tăi 
care suferă de boli uşoare sau gra- 
ve. Pomeneşte, Doamne, pe robii 
Tăi care suferă de infirmităţi tru- 
peşti. Pomeneşte, Doamne, pe robii 
Tăi care suferă de infirmităţi sufle- 
teşti. Pomeneşte, Doamne, pe con- 
ducătorii ţării şi ajută-i să conducă 
creştineşte. Pomeneşte, Doamne, pe 
copiii care provin din familii cu 
probleme. Pomeneşte, Doamne, pe 
familiile care au probleme şi pe cei 
divorțați. Pomeneşte, Doamne, pe 
toți cei întemnițați, pe narcomani, 
pe făcătorii de rele, luminează-i şi 
ajută-i să se îndrepte. Pomeneşte, 
Doamne, pe toți cei înstrăinaţi. Po- 
meneşte, Doamne, pe robii Tăi care 
sunt în vreme de război şi care sunt 
prigoniți. Pomeneşte, Doamne, pe 
cei care şi-au lăsat casele şi servicii- 
le lor şi se chinuiesc. Pomeneşte, 
Doamne, pe săraci, pe cei fără casă 
şi fără adăpost. Pomeneşte, Doam- 
ne, pe toate popoarele, să le ţii în 
braţele Tale şi să le acoperi cu Sfân- 
tul Tău Acoperământ. Pomeneşte, 
Doamne, pe robii Tăi care ne-au 
cerut nouă să ne rugăm pentru el. 
Amin!” 


Sănătate şi bucurii duhovniceşti şi, 
prin mila şi ajutorul Mântuitorului, 
al Maicii Domnului şi al tuturor 
sfinţilor, să ne vedem cu bine. Vă 
îmbrăţişez cu drag. 


Al vostru frate Teodor din Italia 


Calendarul maărturisitorilor 


Preot VASILE PĂTRAŞCU 






(+23 septembrie 2006) 






Sf. Mucenic PETRU ALEUTUL, 
18 ani pe cruce cu 
HRISIUS 


martir la 15 ani 


(24 septembrie 1815) 





Ce poamne, ie îţi închin toată suferinţa mea. Pe cei 
ce m-au torturat iartă-i, miluieșşte-i şi-i sfințește 
pe dânşii. Iar dacă au nevoie de zile din zilele me- 
le, sunt gata să le dau, căci «comoara sufletului 


ul gata sa Dacă săptămâna trecută o sfântă din Georgia ne-a arătat că şi femeile pot pătimi 
şi a minţii e să iubeşti pentru a putea ierta». 


IV aa născut în ianuarie 1922 în 


oraşul Bârlad, din români ortodocşi 
din neam în neam. Am urmat şcoala 
primară şi liceul în oraşul Bârlad, 
apoi Academia de Înalte Studii Eco- 
nomice din București. Am fost ares- 
tat la 16 mai 1948 şi condamnat la 15 
ani muncă silnică, apoi la încă 10 ani 
muncă silnică pentru „uneltire con- 
tra siguranţei statului”, ca toţi de- 
ținuţii politici. 


Am trecut prin următoarele temnițe 
ale „raiului bolșevic”: Ministerul de 
Interne în două rânduri, Jilava în 
cinci rânduri, Uranus, Piteşti, Gher- 
la, Aiud în trei rânduri, Alba-lula, 
Galaţi în mai multe rânduri, 
Focşani, Ploieşti în două rânduri, 
Codlea, Iaşi, Periprava, Bârlad în 
mai multe rânduri. 





La Ministerul de Interne am fost 
supus la anchete prelungite de 70 şi 
80 de ore, fără masă, fără somn sau 
odihnă. De la Interne, primul lot de 
condamnaţi am fost expediaţi la Pi- 
teşti, prin martie-aprilie 1949. Aici 
era filtrul lui Nicolski, împuternicitul 
Moscovei pentru România, secondat 
de generalul Dulgheru (pe numele 
adevărat, Dulbergher), şeful anche- 
telor pe ţară și alţii din echipa lor. 


În timpul anchetelor, am fost dus în 
biroul lui Dulgheru în trei rânduri şi 
mi s-a zis: „Nu vrei să spui? Lasă că 
avem noi grijă să nu vă mai facem 
Academie din închisori! Ai să spui tu 
în minele de mercur din Urali...” 
Toţi deţinuţii au trecut prin faţa lui 
și nota capacitatea de rezistenţă a 
fiecăruia. Apoi comandantul închiso- 
rii, Dumitrescu, împreună cu o ceată 
de gardieni, a năvălit peste cei din 
Camera 4 Spital, bătându-i până la 
mutilare și zvârlindu-i pe priciuri ca 
niște pachete cu oase şi carne sfărâ- 
mate. După aceasta i-au dat în pri- 
mire lui Ţurcanu şi echipei lui. 


În camere se făcea „reeducarea”. Se 
juca „volei” cu tine şi nu conta unde 
te loveau. În faţa mea, unul a primit 
o lovitură în ficat şi a murit pe loc. 
Te băgau cu capul în tineta de mur- 
dării (urină, materii fecale, sânge, 
puroi, flegme) şi îţi făceau „botezul” 
până la gât, fără să-ţi dea voie să te 
speli după aceea. Eu am fost pus să 
mănânc şi să beau un borcan de trei 
kilograme de astfel de murdărie. Ca- 
pul îmi era umflat cât ciutura, ochiul 
stâng nu se mai vedea, maxilarul 
stâng mi s-a spart. Fesele şi tălpile 
îmi erau negre, picioarele amândouă 
umflate ca nişte butuci din pricina 
loviturilor. Altădată au pus cincis- 
prezece persoane deasupra mea, în 
stivă, în spaţiul dintre perete şi prici. 
Peste al cincisprezecelea a mai plon- 
jat unul, ca strivitura să fie mai ma- 
re. Am umflat pieptul cu aer și am 
proptit coatele pe ciment. Am ţinut 
până la al optulea, după aceea am 
dat drumul la aer şi toate coastele 
din dreapta s-au rupt. 


La Aiud am stat în zarcă şi în celular 
cu ieromonahul Iustin Pârvu de la 
Petru-Vodă, cu preotul Mihai Lun- 
geanu de la Iaşi şi cu ieromonahul 
loan Iovan de la Recea. Acolo îmi 
făceam rânduiala zilnică de ru- 
găciune. Programul zilei era numai 
în genunchi, în colţul celulei, afară 
de închidere-deschidere şi mese. În 
felul acesta zburau zilele ca şi cum 
nu ar fi fost. 


În 10953, la Securitatea din Bâr- 
lad, m-au ţinut șapte zile şi şapte 
nopţi pe un scaun în spatele unui 
dulap de arhivă din camera ofiţeru- 
lui de servici. Eu n-aveam treabă 
cu ei, programul meu era des- 
tul de încărcat: două Acatiste, 
două Paraclise, 15.000-20.000 
de „Doamne lisuse...” Repetam 
în gând Evangheliile şi Episto- 
lele, ca să nu le uit. 


În timpul unei anchete, le-am cerut 
hârtie şi cerneală ca să scriu o decla- 
raţie. Pe coala de hârtie am scris: „N- 
am fost şi nu voi fi nici o secundă 
din viața mea cu dumneavoastră. 
Rămân alături de cei ce-L au 
pe Hristos. Semnat: Vasile Pă- 
traşcu”. 


După expirarea pedepsei, mi s-au 
mai dat doi ani de „administrativ” la 
Periprava, în Deltă. De la Periprava 
m-am eliberat împreună cu 200 de 
preoţi, între care era şi părintele Ilie 
Lăcătuşu. La ieşirea din temniţă, i- 
am închinat toată suferinţa mea lui 
Dumnezeu... 





mult pentru Hristos, în acest număr aflăm despre un adolescent care a mers şi el 
cu bărbăţie pe calea cea strâmtă a chinurilor, asemenea Sfântului Iacov Persul. 


Sântu mucenic Petru Aleutul, un 


băştinaş de pe continentul ameri- 
can, s-a născut în jurul anului 1800 
pe insula Kodiak, în Alaska şi a fost 
numit de părinţii săi Cungagnaqg. 
Fiind botezat de monahii ruşi care 
făceau misiune în Alaska, el a primit 
numele de Petru. 


Cele ce urmează despre viaţa sa au 
fost relatate de Sf. Gherman al A- 
laskăi, care le-a auzit de la unul din- 
tre prietenii şi împreună-pătimitorii 
Sfântului Petru. Pe când acesta avea 
cincisprez,zece ani, a însoţit un grup 
de vânători de vidre şi foci într-o ex- 
pediţie. Când se apropiau de Califor- 
nia, corabia lor a fost atacată şi jefu- 
ită de marinarii spanioli. Toţi cei 
paisprezece aleuţi au fost luaţi prizo- 
nieri, duşi în San Francisco şi întem- 
niţați. 


A doua zi, călugării iezuiţi au încer- 
cat să-i convertească pe ostatici la 


romano-catolicism. Însă Sf. Petru şi 
tovarăţii săi au strigat cu toţii că 
sunt ortodocşi şi aşa vor să moară. 
Catolicii i-au făcut eretici şi schis- 
matici, dar aleuţii nu au cedat. Vă- 
zând că nu pot să-i înduplece să pă- 
răsească credinţa ortodoxă, iezuiţii 
au poruncit să fie înţepaţi cu săbiile, 
după care i-au separat, în speranţa 
că aşa vor ceda. 


În ziua următoare, Sfântul Petru a 
scos din temniţă şi catolicii au încer- 
cat iar să-l forţeze să părăsească cre- 
dinţa ortodoxă. Văzând că acesta re- 
fuză, au ordonat să i se taie degetele 
de la mâini şi de la picioare, unul 
câte unul, iar mai apoi i-au fost tăia- 
te mâinile şi picioarele. 


Simţind că i se apropie sfârşitul, 
Sfântul s-a rugat lui Dumnezeu să-i 
dea putere să poată îndura până la 
capăt pătimirile pentru credinţa în 
Hristos. Unul dintre călugării iezuiţi 
a încercat încă odată să-l convingă 


pe Sf. Petru să renunţe la Ortodoxie, 
dar nu a reuşit. Atunci a ordonat ce- 
lor ce îl însoțeau să-i scoată Sfântu- 
lui Petru măruntaiele. Astfel, în du- 
reri îngrozitoare, Sfântul Petru Aleu- 
tul a primit cununa muceniciei, fiind 
astfel primul băștinaş american care 
s-a numărat în cetele sfinte ale mu- 
cenicilor. Sf. Gherman mai spune că 
a doua zi după moartea sa, ceilalți 
aleuţi au fost eliberaţi, căci fuseseră 
sesizate autorităţile orașului. 


Sfântul Petru Aleutul a fost canoni- 
zat de Biserica Ortodoxă din Ameri- 
ca în 1980 cu titlul de „mucenic de 
San Francisco”, fiind prăznuit în 
zilele de 24 septembrie, (împreună 
cu sfinţii din Alaska) şi pe 12 decem- 
brie (împreună cu sfinţii din Ameri- 
ca). 


Să avem rugăciunile sale! 


I.G. 





Sf. Mucenic Foca Grădinarul (22 septembrie 320) 


Sf. Foca era grădinar în cetatea Sinope de la Marea Neagră (Turcia de azi), pe 
care o cultiva cu mâinile lui. Pe toţi trecătorii îi miluia cu roade din grădină, iar 
sufletele le miluia cu cuvântul lui Dumnezeu. Dar un anume dregător prigonitor 
al creştinilor, auzind de faptele lui, a trimis acolo soldaţi care să-l ucidă. Sfântul 
Foca i-a primit pe soldaţi cu atâta ospitalitate neprefăcută, încât aceştia nu au 
mai avut curajul să împlinească crima poruncită. Dar Sfântul Foca nu i-a lăsat, ci 
i-a convins să-şi ducă misiunea până la capăt. La locul uciderii lui, deasupra sfin- 
telor lui moaşte făcătoare de minuni, s-a ridicat o biserică purtând hramul nume- 
lui lui. Sf. Foca este cu deosebire cinstit de marinari, iar ajutorul lui îl 


cheamă toţi cei care călătoresc pe mare. 








Creştinul în epoca urbanizării 





Să ne iubim 
ORAȘUL! 


„Dumnezeu are un motiv bun pentru care ne vrea să trăim în mijlocul păgânătății 
şi să devenim mai plini de dragoste faţă de toţi cei care I-au întors spatele.” 


Lumea şi chipul în care trăim au 


suferit o schimbare radicală în ulti- 
mele două secole. Dacă în anii 1800, 
doar 5% din populaţia lumii trăia în 
oraşe, în 1900 procentul s-a ridicat la 
14%. În 2007, orăşenii şi cei de la 
sate erau în număr egal, iar dacă se 
menţine acest proces de urbanizare 
rapidă, până în 2050, 80% din oa- 
meni vor locui în orașe. Pe de altă 
parte, deşi tot mai mulţi oameni se 
mută la oraşe, acestea devin tot mai 
sărace din punct de vedere duhovni- 
cesc, ba chiar ostile frumuseţii, bine- 
lui, adevărului, şi Însuşi Domnului 
lisus Hristos. Şi atunci nu e greu să 
înţelegem de ce tot mai mulţi creştini 
doresc să se întoarcă la ţară, agresaţi 
pur şi simplu de agresivitatea culturii 
fără de Dumnezeu. 


Cei care au rămas în oraşe (încă), 
deși le este tot mai greu să trăiască în 
acest mediu, să aibă în minte că este 
voia lui Dumnezeu ca ei să trăiască 
acum aici. Să recitim minunata carte 
a prorocului Ilona (are doar 4 capi- 
tole), care este prăznuit pe 21 sep- 
tembrie. Una dintre temele principa- 
le ale acestei profeţii este nemărgi- 
nita dragoste a lui Dumnezeu 
pentru oamenii care trăiesc în 
cetăţi şi mai ales mila Lui pen- 
tru cei care viețuiesc în cetăţi 
păgâne (care și atunci reprezentau o 
puternică ameninţare pentru popo- 
rul lui Dumnezeu). De multe ori ne 
asemănăm lui Ilona, fiind zăbavnici 
în a face voia lui Dumnezeu. Acesta 
i-a poruncit proorocului să meargă la 
Ninive, capitala imperiului asirian. 
În secolul VIII înainte de Hristos, 
când a trăit lona, imperiul asirian 
era cea mai mare putere din Orientul 
Mijlociu. Populaţia era extrem de 
violentă, păgână şi îi hărțuiau mereu 
pe iudei. Aşa că e de înţeles de ce, 
atunci când a auzit ce îi cere Dumne- 
zeu (0 cerere unică între toţi prooro- 


cii, căci era vorba nu de a propovădui 
într-o ţară păgână, ci de a-i mustra şi 
aceasta însemna să meargă efectiv în 
mijlocul lor), Iona a fugit. În loc să 
vestească întoarcerea la Dumnezeu, 
el a fugit de Dumnezeu. 


Însă Iona a trebuit să înveţe că era 
voia lui Dumnezeu ca el să meargă şi 
să-i trezească pe cei din Ninive, ceta- 
tea păgână. EI a trebuit să înţeleagă 
cum gândeşte Dumnezeu, cât de plin 
de milă este El faţă de cei pierduţi. A 
trebuit să părăsească judecata 
omenească şi frica şi să se lase 
în voia lui Dumnezeu. lar asculta- 
rea sa față de Dumnezeu a făcut ca o 
întreagă cetate să asculte cuvântul lui 
și să facă mare pocăință, oameni şi 
animale. 


Ceea ce a făcut Iona este un mesaj 
adresat în special nouă, celor de as- 
tăzi. Suntem tentaţi să credem că 
este mai bine să părăsim un mediu 
ostil vieţii creştine. Însă fiecare om şi 
familie ar trebui să vadă, prin rugă- 
ciune, care e voia lui Dumnezeu cu 
el, dacă trebuie să plece sau să rămâ- 
nă în oraşul aproape păgân de azi. 
Poate că Dumnezeu are un motiv 
bun pentru care ne vrea aici, în ora- 
şe, pentru care ne vrea să trăim în 
mijlocul păgânătăţii și să devenim 
mai plini de dragoste şi de milă faţă 
de toţi cei care I-au întors spatele. 


Mai este un moment greu de înţeles 
din Vechiul Testament. S-a întâm- 
plat la puţină vreme după epoca lui 
Iona. Atunci, imperiul babilonian i-a 
cucerit pe asirieni şi i-a atacat pe 1s- 
raeliţi. lar Dumnezeu a spus poporu- 
lui Său că voia Lui e ca ei să fie prinşi 
şi să meargă în exil, între păgâni, 
deşi o parte din bătrânii poporului 
spuneau să nu plece, ci să se retragă 
în munţi, căci în Babilon vor fi asimi- 
laţi şi vor pieri. lată ce spune Dom- 
nul prin gura proorocului Ieremia: 
„Aşa zice Domnul Savaot, Dumneze- 


ul lui Israel, către toți robii pe care 
i-am strămutat din Ierusalim la Ba- 
bilon: Zidiţi casă şi trăiţi; faceți gră- 
dini şi mâncaţi roadele lor! Luaţi 
femei şi naşteți fii şi fiice! Fiilor 
voştri luați-le soţii, iar pe fiicele 
voastre măritaţi-le, ca să nască fii şi 
fiice, şi să nu vă împuţinați acolo, ci 
înmulțiri-vă! Căutaţi binele ţării 
în care v-am dus robi şi rugați- 
vă Domnului pentru ea, că de 
propășşirea ei atârnă şi ferici- 
rea voastră!” (ler. 29, 4-7). Oare 
nu suntem şi noi ca niște robi şi exi- 
laţi pe acest pământ, căci cetăţenia 
noastră este în Împărăţia cerurilor? 
În loc de teama de asimilare, să fim 
precum Sf. Prooroc Daniel şi cei trei 
tineri, care ne-au arătat cum să trăim 
într-un mediu ostil, cum să ne păs- 
trăm credinţa și chiar să o înmulţim, 
ca astfel să ne facem mărturisitori în 
faţa celor fără de Dumnezeu. Dacă 
vedem că oraşul în care trăim moare 
duhovniceşte, să ne întărim şi să naş- 
tem copii mulţi şi să-i creştem pen- 
tru Dumnezeu. 


Să ne iubim oraşul! Să ne iubim ora- 
șul! Să căutăm, trăind în el, frumuse- 
țea, binele, adevărul. Aici, în oraş, să 
învăţăm să-L iubim mai mult pe 
Dumnezeu. În California avem minu- 
natul exemplu al unui Iona contem- 
poran: în 1062 Dumnezeu l-a tri- 
mis pe dragul nostru sfânt pă- 
rinte loan Maximovici - unde, 
dintre toate oraşele? În păgânul 
San Francisco! Şi Sf. loan a venit 
ca un dar şi un mesaj al lui Hristos. 
Dacă el nu ar fi venit, Părintele 
Serafim Rose nu ar fi devenit 
ortodox! Şi atâţia alţii! 


Să ne iubim oraşul aşa cum îl iubeşte 
Dumnezeu, Care vrea ca toţi să se 
mântuiască şi la cunoștința adevăru- 
lui să vină! 


Un preot ortodox din Los Angeles 

S: Serghie de Radonej mi-a dăruit 


cel mai de preţ lucru din viaţa mea: 
credinţa în Dumnezeu. Totul a 
început foarte banal, de la o simplă 
lucrarea de control la geometrie... 


Datorită părinţilor, am îndrăgit de 
mică să învăţ și să aflu mereu lucruri 
noi. La școală nu aveam probleme la 
învăţătură şi an de an obţineam tot 
mai multe diplome şi aprecieri. Pen- 
tru tinerii moderni probabil repre- 
zentam o tocilară tipică. 


Totul a fost bine până când între 
materiile de la şcoală a apărut geo- 
metria. Atunci au apărut şi primele 
probleme î în viaţa mea de elev. Învă- 
țam cu sârguinţă axiome şi teoreme, 
însă când trebuia să le aplic, nu mai 
ştiam nimic. Ajunsese să-mi fie frică 
de geometrie şi aşteptam cu groază 
teza de semestru. 


Ziua din ajunul evaluării am petre- 
cut-o în lacrimi amare, fără vreo 
speranţă că voi reuşi să trec testarea. 


„Ce ar trebui să fac?, mă gândeam... 


A SF. SERGHIE DE RADONEJ 
5  șiMINUNEAcutriunghiurile 


echilaterale 









Cum să mă pregătesc? Nu înțeleg 
nimic, deşi stau ore în şir cu manu- 
alul în faţă. Oare eu sunt de vină? 
Cu ce am greşit de mi se întâmplă 
asta?” 


Eram acasă doar cu bunica. Văzân- 
du-mă, s-a apropiat de mine și m-a 
îmbrățișat. Apoi mi-a spus: 


- Elena, eu ştiu cine te poate ajuta! 
Este un sfânt care îi ajută pe cei cu 
probleme la învățătură. Când el 
însuşi era mic, nu reușea nicicum să 
înveţe să citească, iar acum îi ajută 
pe toți care nu pot învăţa. El e foar- 
te bun şi dacă îl rogi, te va ajuta. 


- Cum îl cheamă? 
- Sf. Serghie de Radonej! 


Mi-a plăcut mult numele lui, iar bu- 
nica mi-a dat o iconiţă cu el. Spre 
seară l-am rugat pe bătrânul cu păr 
cărunt şi ochii blânzi să mă ajute la 
teza de la geometrie. Apoi m-am 
uitat iar prin manual, dar tot nu în- 
țţelegeam nimic. Aşa că l-am închis 
cu lacrimi în ochi şi m-am culcat. 


A doua zi la şcoală îmi tremurau 
mâinile de frică. Am citit prima pro- 
blemă şi pe neaşteptate, aproape cu 
voce tare, a, exclamat: 


- Sfinte Serghie, te rog ajută-mă! 
Bunica spune că îi ajuţi pe toți. Le 
rog fă o minune şi cu mine! 


Nu ştiu cum să descriu ce a urmat. 
Parcă cineva a aprins o lumină în 
capul meu. M-am liniştit şi frica a 
dispărut. Apoi am citit problema şi 
spre surprinderea mea, totul mi se 
părea clar. Triunghiurile din imagi- 
ne, cifrele de sub ele, toate s-au aşe- 
zat la locul lor şi în câteva minute 
am reuşit să rezolv prima problemă. 
Apoi şi pe celelalte. Eram de-a drep- 
tul fericită, iar geometria mi se pă- 
rea o ştiinţă interesantă. Pe masă, 
din iconiţă, Sf. Serghie mă privea 
cu atâta dragoste şi blândeţe! EI 
e cel care m-a ajutat nu doar la ma- 
tematică, ci şi să mă apropii mai 
apoi de Dumnezeu și de Biserică. 


Elena, Rusia 





IZVORUL 


Ioan Alexandru 


Izvorului asemeni sunt şi eu 


Cutremurat sub stelele de vară, 
Cu cât e cerul mai fără de vânt, 
Cu-atât lăuntrurile mele se-nfioară. 


Nu dinafară-i zvon ce mă frământă, 
Nici din adâncuri, nici de sus, 
O umbră s-a desprins din slavă, 
Icoana ei în mine a apus. 


Din ce în ce sunt cercuri mai adânci 
Și mai departe horele pe ape, 
S-a deşteptat î în mine un izvor, 


Ce nu-l mai pot cuprinde şi încape. 





